Rockmuusikko Tom Petty kiidätettiin sunnuntaina sairaalaan sydämenpysähdyksen vuoksi, kertoo TMZ.

Tom Petty tunnetaan rockmuusikon urastaan. ALL OVER PRESS

Rockmuusikkona ja näyttelijänä tunnettu Thomas Earl ”Tom” Petty, 66, kiidätettiin sairaalaan sunnuntai-iltana, kun hänet oli löydetty tajuttomana, kertoo TMZ-sivusto. Petty ei hengittänyt ja hänen sydämensä oli pysähtynyt löytöhetkellä.

Ambulanssihenkilökunta ryntäsi miehen Malibun kotiin ja sai pulssin tuntumaan. Hänet kiidätettiin sairaalaan ja hänet on sivuston tietojen mukaan kiinnitetty elintoimintoja ylläpitäviin koneisiin sairaalassa.

Pettyn tilasta ei ole tarkempaa tietoa vielä, mutta hän oli kriittisessä tilassa kun hänet löydettiin.

Petty tuli kuuluisaksi Tom Petty ja Heartbreakers -yhtyeensä kanssa vuonna 1978 Breakdown-hitillään. TMZ-sivusto kertoo miehen läheisten olevan järkyttyneitä tilanteesta.